|  |  |
| --- | --- |
| Številka: 007-248/2020/8 | |
| Ljubljana, 26. junija 2020 | |
| EVA 2020-2550-0045 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Sklep o določitvi deležev prevzemanja odpadne embalaže pri izvajalcih javne službe za leto 2020 – predlog za obravnavo | | | | |
| 1. Predlog sklepov vlade: | | | | |
| Na podlagi petega odstavka 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17, 60/18, 68/18 in 84/18 – ZIURKOE) je Vlada Republike Slovenije na … seji dne … sprejela naslednji  SKLEP:  Vlada Republike Slovenije je sprejela Sklep o določitvi deležev prevzemanja odpadne embalaže pri izvajalcih javne službe za leto 2020, ki se objavi v Uradnem listu Republike Slovenije.  Številka:  Datum:  dr. Božo PREDALIČ  GENERALNI SEKRETAR  Prejmeta:  – Ministrstvo za okolje in prostor, Dunajska cesta 48, 1000 Ljubljana,  – Služba Vlade Republike Slovenije za zakonodajo, Mestni trg 4, 1000 Ljubljana. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * mag. Katja Buda, v.d. generalnega direktorja Direktorata za okolje, * mag. Jana Miklavčič, Direktorat za okolje, vodja Sektorja za odpadke, * dr. Lucija Jukić Soršak, Direktorat za okolje, Sektor za odpadke. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| V skladu z drugim odstavkom 18. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17, 60/18, 68/18 in 84/18 – ZIURKOE; v nadaljnjem besedilu: uredba) mora izvajalec javne službe omogočiti družbi za ravnanje z odpadno embalažo, da redno prevzema odpadno embalažo v njegovem zbirnem centru in centru za ravnanje s komunalnimi odpadki. Družba za ravnanje z odpadno embalažo pa mora v skladu s tretjim odstavkom 39. člena uredbe od izvajalca javne službe redno prevzemati odpadno embalažo v njegovem zbirnem centru in centru za ravnanje s komunalnimi odpadki. Družba za ravnanje z odpadno embalažo mora od izvajalca javne službe brezplačno prevzeti vso odpadno embalažo, ki je komunalni odpadek, ne glede na morebitne stroške, ki nastanejo pri nadaljnji predelavi ali odstranjevanju prevzete odpadne embalaže, kar določa drugi odstavek 19. člena uredbe.  Če ravnanje z odpadno embalažo, ki je komunalni odpadek, ureja več družb za ravnanje z odpadno embalažo, Vlada Republike Slovenije v skladu s petim odstavkom 19. člena uredbe s sklepom do 30. junija tekočega koledarskega leta določi deleže prevzemanja odpadne embalaže pri izvajalcih javne službe za tekoče koledarsko leto po metodologiji iz priloge 2B, ki je sestavni del te uredbe, sklep pa se objavi v Uradnem listu Republike Slovenije.  S sklepom se torej ne odloča o pravicah in obveznostih posameznega izvajalca javne službe in posamezne družbe za ravnanje z odpadno embalažo, saj izvajalci javne službe in družbe za ravnanje z odpadno embalažo ne izpolnjujejo svojih obveznosti glede oddaje oziroma prevzema odpadne embalaže na podlagi sklepa, ampak na podlagi 18. oziroma 19. in 39. člena uredbe. Osnovni namen določitve deležev prevzemanja odpadne embalaže pri izvajalcih javne službe s sklepom je zagotovitev podlag za usklajeno ravnanje družb za ravnanje z odpadno embalažo in izvajalcev javne službe ter za preverjanje in nadziranje izpolnjevanja predpisanih obveznosti prevzema in oddaje odpadne embalaže, ki jih družbam za ravnanje z odpadno embalažo in izvajalcem javne službe nalaga uredba.  Podatki o družbah za ravnanje z odpadno embalažo, ki so v prvem četrtletju leta 2020 zagotavljale ravnanje z odpadno embalažo, so pridobljeni iz registra varstva okolja, ki ga vodi Agencija RS za okolje.  Podatki o masi embalaže, dane v promet v prvem četrtletju leta 2020, so pridobljeni iz evidence embalerjev, pridobiteljev embaliranega blaga in proizvajalcev oziroma pridobiteljev embalaže, ki ni namenjena embaliranju blaga, ki jo vodi Finančna uprava RS v skladu z Uredbo o okoljski dajatvi za onesnaževanje okolja zaradi nastajanja odpadne embalaže (Uradni list RS, št. 32/06, 65/06, 78/08, 19/10, 68/17 in 82/18). Deleži prevzemanja odpadne embalaže od izvajalcev javne službe so za posamezno družbo za ravnanje z odpadno embalažo določeni za vsak posamezni embalažni material posebej z uporabo enačbe iz priloge 2B, ki je sestavni del uredbe, v skladu s katero se delež prevzemanja odpadne embalaže iz posameznega embalažnega materiala za posamezno družbo za ravnanje z odpadno embalažo izračuna kot količnik med maso embalaže iz posameznega embalažnega materiala, za katero je posamezna družba za ravnanje z odpadno embalažo zagotavljala ravnanje v prvem četrtletju tekočega koledarskega leta in skupno maso embalaže iz posameznega embalažnega materiala, za katero so ravnanje v prvem četrtletju tekočega koledarskega leta zagotavljale vse družbe za ravnanje z odpadno embalažo. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | DA |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | DA |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  **/** | | | | |
| **7.b Predstavitev ocene finančnih posledic pod 40.000 EUR:**  Gradivo ne vpliva na prilive ali odlive iz državnega proračuna. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo ni tako, da bi ga bilo treba poslati združenjem občin. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Tovrstnega gradiva ni treba objaviti na spletni strani. | | | | |
|  | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | |
| **11. Gradivo je uvrščeno v delovni program vlade:** | | | NE | |
| mag. Andrej VIZJAK  MINISTER | | | | |

**PREDLOG**

**(EVA 2020-2550-0045)**

Na podlagi petega odstavka 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17, 60/18, 68/18 in 84/18 – ZIURKOE) Vlada Republike Slovenije sprejme

**SKLEP**

**o določitvi deležev prevzemanja odpadne embalaže pri izvajalcih javne službe za leto 2020**

**I**

Deleži prevzemanja odpadne embalaže pri izvajalcih javne službe za leto 2020 so:

1. za odpadno embalažo iz embalažnega materiala PAPIR:

* za družbo Dinos d.o.o., 26,28 %,
* za družbo Embakom, d.o.o., 4,04 %,
* za družbo Surovina d.o.o., 22,86 %,
* za družbo Interseroh d.o.o., 9,89 %,
* za družbo Recikel, d.o.o., 29,01 % in
* za družbo Slopak d.o.o., 7,92 %;

1. za odpadno embalažo iz embalažnega materiala STEKLO:

* za družbo Dinos d.o.o., 27,84 %,
* za družbo Embakom, d.o.o., 3,07 %,
* za družbo Surovina d.o.o., 9,07 %,
* za družbo Interseroh d.o.o., 5,92 %,
* za družbo Recikel, d.o.o., 44,45 % in
* za družbo Slopak d.o.o., 9,65 %;

1. za odpadno embalažo iz embalažnih materialov PLASTIKA IN KOVINE (mešana embalaža):

* za družbo Dinos d.o.o., 20,66 %,
* za družbo Embakom, d.o.o., 1,82 %,
* za družbo Surovina d.o.o., 21,34 %,
* za družbo Interseroh d.o.o., 13,05 %,
* za družbo Recikel, d.o.o., 27,75 % in
* za družbo Slopak d.o.o., 15,38 %;

1. za odpadno embalažo iz embalažnega materiala LES:

* za družbo Dinos d.o.o., 33,02 %,
* za družbo Embakom, d.o.o., 5,94 %,
* za družbo Surovina d.o.o., 28,17 %,
* za družbo Interseroh d.o.o., 11,80 %,
* za družbo Recikel, d.o.o., 14,54 % in
* za družbo Slopak d.o.o., 6,53 %.

**II**

Ta sklep začne veljati naslednji dan po objavi v Uradnem listu Republike Slovenije.

Št.

Ljubljana, xx. junija 2020

EVA 2020-2550-0045

**Vlada Republike Slovenije**

**Janez Janša**

**predsednik**

**OBRAZLOŽITEV**

I. UVOD

Pravna podlaga za določitev deležev prevzemanja odpadne embalaže pri izvajalcih javne službe za leto 2020 je peti odstavek 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17, 60/18, 68/18 in 84/18 – ZIURKOE; v nadaljnjem besedilu: uredba).

II. VSEBINSKA OBRAZLOŽITEV

V skladu z drugim odstavkom 18. člena uredbe mora izvajalec javne službe omogočiti družbi za ravnanje z odpadno embalažo, da redno prevzema odpadno embalažo v njegovem zbirnem centru in centru za ravnanje s komunalnimi odpadki. Družba za ravnanje z odpadno embalažo pa mora v skladu s tretjim odstavkom 39. člena uredbe od izvajalca javne službe redno prevzemati odpadno embalažo v njegovem zbirnem centru in centru za ravnanje s komunalnimi odpadki. Družba za ravnanje z odpadno embalažo mora od izvajalca javne službe brezplačno prevzeti vso odpadno embalažo, ki je komunalni odpadek, ne glede na morebitne stroške, ki nastanejo pri nadaljnji predelavi ali odstranjevanju prevzete odpadne embalaže, kar določa drugi odstavek 19. člena uredbe.

Če ravnanje z odpadno embalažo, ki je komunalni odpadek, ureja več družb za ravnanje z odpadno embalažo, Vlada Republike Slovenije v skladu s petim odstavkom 19. člena uredbe s sklepom do 30. junija tekočega koledarskega leta določi deleže prevzemanja odpadne embalaže pri izvajalcih javne službe za tekoče koledarsko leto po metodologiji iz priloge 2B, ki je sestavni del te uredbe, sklep pa se objavi v Uradnem listu Republike Slovenije. V tem primeru mora posamezni izvajalec javne službe zagotoviti vsaki od družb za ravnanje z odpadno embalažo prevzem odpadne embalaže v deležih iz petega odstavka 19. člena uredbe. Od 1. januarja do 30. junija tekočega koledarskega leta mora izvajalec javne službe vsaki od družb za ravnanje z odpadno embalažo zagotoviti prevzem odpadne embalaže v deležih, določenih za preteklo koledarsko leto. Od 1. julija do 31. decembra tekočega koledarskega leta mora izvajalec javne službe vsaki od družb za ravnanje z odpadno embalažo zagotoviti prevzem odpadne embalaže v deležih, določenih za tekoče koledarsko leto, pri čemer mora upoštevati, da mora v posameznem koledarskem letu vsaki od družb za ravnanje z odpadno embalažo zagotoviti prevzem odpadne embalaže v deležih, določenih za to koledarsko leto. Posamezna družba za ravnanje z odpadno embalažo pa mora od vsakega izvajalca javne službe zagotoviti prevzem odpadne embalaže v deležih iz petega odstavka 19. člena te uredbe. Od 1. januarja do 30. junija tekočega koledarskega leta mora družba za ravnanje z odpadno embalažo od vsakega izvajalca javne službe prevzemati odpadno embalažo v deležih, določenih za preteklo koledarsko leto. Od 1. julija do 31. decembra tekočega koledarskega leta mora družba za ravnanje z odpadno embalažo od vsakega izvajalca javne službe prevzemati odpadno embalažo v deležih, določenih za tekoče koledarsko leto, pri čemer mora upoštevati, da mora v posameznem koledarskem letu od vsakega izvajalca javne službe prevzeti odpadno embalažo v deležih, določenih za to koledarsko leto.

S sklepom se torej ne odloča o pravicah in obveznostih posameznega izvajalca javne službe in posamezne družbe za ravnanje z odpadno embalažo, saj izvajalci javne službe in družbe za ravnanje z odpadno embalažo ne izpolnjujejo svojih obveznosti glede oddaje oziroma prevzema odpadne embalaže na podlagi sklepa, ampak na podlagi 18. oziroma 19. in 39. člena uredbe. Osnovni namen določitve deležev prevzemanja odpadne embalaže pri izvajalcih javne službe s sklepom je zagotovitev podlag za usklajeno ravnanje družb za ravnanje z odpadno embalažo in izvajalcev javne službe ter za preverjanje in nadziranje izpolnjevanja predpisanih obveznosti prevzema in oddaje odpadne embalaže, ki jih družbam za ravnanje z odpadno embalažo in izvajalcem javne službe nalaga uredba.

V prvem četrtletju leta 2020 so ravnanje z odpadno embalažo zagotavljale te družbe za ravnanje z odpadno embalažo:

* DINOS d.d., Šlandrova 6, 1000 Ljubljana,
* EMBAKOM, d.o.o., Pod hrasti 33, 1218 Komenda,
* SUROVINA d.o.o., Ulica Vita Kraigherja 5, 2000 Maribor,
* INTERSEROH d.o.o., Brnčičeva ulica 45, 1231 Ljubljana Črnuče,
* RECIKEL, d.o.o., Brnčičeva ulica 31, 1231 Ljubljana Črnuče in
* SLOPAK d.o.o., Vodovodna cesta 100, 1000 Ljubljana.

Podatki o družbah za ravnanje z odpadno embalažo (datum 19. maj 2020) so pridobljeni iz Registra varstva okolja in dostopni na spletni strani Agencije Republike Slovenije za okolje <https://www.gov.si/assets/organi-v-sestavi/ARSO/Odpadki/Podatki/Odpadna-embalaza.pdf>.

Podatki o masi embalaže, dane v promet v prvem četrtletju leta 2020 (na dan 23. junij 2020), ločeno po embalažnih materialih, so pridobljeni iz evidence embalerjev, pridobiteljev embaliranega blaga in proizvajalcev oziroma pridobiteljev embalaže, ki ni namenjena embaliranju blaga, ki jo vodi Finančna uprava Republike Slovenije v skladu z Uredbo o okoljski dajatvi za onesnaževanje okolja zaradi nastajanja odpadne embalaže (Uradni list RS, št. 32/06, 65/06, 78/08, 19/10, 68/17 in 82/18), in sicer:

* papir: masa embalaže A1,
* steklo: masa embalaže A6,
* plastika in kovine (mešana embalaža): vsota mas embalaže A2, A3, A5 in B,
* les: masa embalaže A4.

Ministrstvo za okolje in prostor je Finančno upravo Republike Slovenije za te podatke prosilo z dopisom z dne 1. junija 2020 in jih pridobilo 16. junija 2020 (podatki na dan 15.6.2020). Finančna uprava Republike Slovenije je ob tem opozorila, da 14 zavezancev za plačilo okoljske dajatve za prvo četrtletje letošnjega leta ni predložilo obračuna okoljske dajatve, med njimi je polovica takih, ki niso predložili obračuna že za dva ali več kvartalov. Ministrstvo je 18.6.2020 od ene od družb za ravnanje z odpadno embalažo prejelo obvestilo, da podatki Finančne uprave Republike Slovenije, pridobljeni pred 20.6.2020, niso točni, saj je to družbo več zavezancev obvestilo, da je pri poročanju prišlo do napak, te pa bodo popravili v predpisanem 60 dnevnem roku, ki se izteče 20.06.2020. Ministrstvo je zato 22.6.2020 Finančno upravo Republike Slovenije ponovno zaprosilo za podatke in jih pridobilo 24.6.2020 (podatki na dan 23.6.2020).

Za določitev deležev prevzemanja odpadne embalaže za leto 2020 so tako uporabljeni podatki s 23. junija 2020 o masi embalaže, dane v promet v prvem četrtletju leta 2020, za katero je bila obračunana okoljska dajatev za onesnaževanje okolja zaradi nastajanja odpadne embalaže in za katero so zavezanci za plačilo okoljske dajatve v obrazcu za njen obračun navedli, da so vključeni v sistem ravnanja z odpadno embalažo ene od družb za ravnanje z odpadno embalažo.

V prvem četrtletju leta 2020 je bilo v promet dane **58.008.439,66 kg** embalaže, za katero je bila plačana okoljska dajatev, od tega **55.764.522,45 kg** embalaže, za katero so bili zavezanci za plačilo okoljske dajatve vključeni v sistem ravnanja z odpadno embalažo ene od družb za ravnanje z odpadno embalažo, razdeljeno po embalažnih materialih:

* **24.071.241,32 kg** embalaže A1 (papir),
* **7.264.459,54 kg** embalaže A6 (steklo),
* **15.635.800,34 kg** embalaže A2, A3, A5 in B (plastika in kovine: mešana embalaža),
* **8.644.590,90 kg** embalaže A4 (les),
* **148.430,35 kg** embalaže A7 (drugi materiali).

Porazdelitev mase embalaže med posamezne družbe za ravnanje z odpadno embalažo in po posameznih embalažnih materialih je razvidna iz preglednice 1.

Preglednica 1: Porazdelitev mase embalaže med posamezne družbe za ravnanje z odpadno embalažo, razdeljeno po embalažnih materialih

|  |  |  |  |  |
| --- | --- | --- | --- | --- |
| **DROE** | Masa embalaže po vrsti embalaže (v kg) | | | |
| **A1** | **A6** | **A2 + A3 + A5 + B** | **A4** |
| DINOS | 6.325.876,63 | 2.022.566,66 | 3.230.340,92 | 2.854.253,34 |
| EMBAKOM | 971.319,39 | 223.315,16 | 284.331,00 | 513.340,80 |
| SUROVINA | 5.501.815,71 | 659.218,40 | 3.336.436,53 | 2.435.488,18 |
| INTERSEROH | 2.381.429,36 | 430.419,20 | 2.041.170,27 | 1.020.087,33 |
| RECIKEL | 6.983.796,75 | 3.227.694,21 | 4.338.006,17 | 1.256.500,31 |
| SLOPAK | 1.907.003,48 | 701.245,91 | 2.405.515,45 | 564.920,94 |
| Skupaj | 24.071.241,32 | 7.264.459,54 | 15.635.800,34 | 8.644.590,90 |

Na podlagi teh podatkov so za posamezno družbo za ravnanje z odpadno embalažo določeni deleži prevzemanja odpadne embalaže od izvajalcev javne službe za leto 2020, za vsak posamezen embalažni material posebej z uporabo enačbe iz priloge 2B, ki je sestavni del uredbe, v skladu s katero se delež prevzemanja odpadne embalaže iz posameznega embalažnega materiala za posamezno družbo za ravnanje z odpadno embalažo izračuna kot količnik med maso embalaže iz posameznega embalažnega materiala, za katero je posamezna družba za ravnanje z odpadno embalažo zagotavljala ravnanje v prvem četrtletju tekočega koledarskega leta, in skupno maso embalaže iz posameznega embalažnega materiala, za katero so ravnanje v prvem četrtletju tekočega koledarskega leta zagotavljale vse družbe za ravnanje z odpadno embalažo:

W (DROEx, emb.mat.x) = m (DROEx, emb.mat.x) / m (emb.mat.x),

pri čemer je:

– W (DROEx, emb.mat.x): delež prevzemanja odpadne embalaže iz posameznega embalažnega materiala, ki ga mora posamezna družba za ravnanje z odpadno embalažo prevzeti od vsakega izvajalca javne službe v tekočem koledarskem letu;

– m (DROEx, emb.mat.x): masa embalaže iz posameznega embalažnega materiala, za katero je posamezna družba za ravnanje z odpadno embalažo zagotavljala ravnanje v prvem četrtletju tekočega koledarskega leta;

– m (emb.mat.x): skupna masa embalaže iz posameznega embalažnega materiala, za katero so ravnanje v prvem četrtletju tekočega koledarskega leta zagotavljale vse družbe za ravnanje z odpadno embalažo.

Primer izračuna:

W (DROEDINOS, emb.mat.A1) = m (DROEDINOS,emb.mat.A1) / m (emb.mat.A1)

W (DROEDINOS, emb.mat.A1) = 6.325.876,63 kg / 24.071.241,32 kg

W (DROEDINOS, emb.mat.A1) = 0,2628

Preglednica 2: Deleži prevzemanja odpadne embalaže od izvajalcev javne službe za leto 2020 (v %)

|  |  |  |  |  |
| --- | --- | --- | --- | --- |
|  | Deleži prevzemanja odpadne embalaže od izvajalcev javne službe  za leto 2020 (v %) | | | |
| **DROE** | **A1** | **A6** | **A2 + A3 + A5 + B** | **A4** |
| DINOS | 26,28 % | 27,84 % | 20,66 % | 33,02 % |
| EMBAKOM | 4,04 % | 3,07 % | 1,82 % | 5,94 % |
| SUROVINA | 22,86 % | 9,07 % | 21,34 % | 28,17 % |
| INTERSEROH | 9,89 % | 5,92 % | 13,05 % | 11,80 % |
| RECIKEL | 29,01 % | 44,45 % | 27,75 % | 14,54 % |
| SLOPAK | 7,92 % | 9,65 % | 15,38 % | 6,53 % |
| Skupaj | 100,00 % | 100,00 % | 100,00 % | 100,00 % |